|  |
| --- |
| +386 4 2077 000 |
| +386 4 2077 500 |
| public\_relations@goodyear.com  www.sava-tires.com |

**Datum:** 9. svibnja 2016.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Priopćenje za javnost***  **Mnogostrana serija teretnih guma Dunlop za više prijeđenih kilometara i manju potrošnju goriva**  ***Posve nova serija teretnih guma osigurava puno prijeđenih kilometara i dobru iskoristivost goriva, a također je izdržljiva u zimskim uvjetima. Uz najnovije gume za međunarodne i regionalne prijevoze teretna vozila spremna su na sve što ih čeka.***  Luxembourg, 11. svibnja 2016. – Iz Dunlopa dolazi posve nova serija teretnih guma za cestovnu vožnju koje obilježavaju veća prilagodljivost i izdržljivost od njihovih prethodnica. Ta serija obuhvaća gume SP346 za upravljačku osovinu, SP446 za pogonsku osovinu i SP246 za prikolice, a namijenjena je **za** **vozne parkove koji obavljaju sve vrste cestovnog prijevoza robe.**  Gume iz najnovije serije u usporedbi s prethodnicama[[1]](#footnote-1) omogućuju do **10 posto više prijeđenih** **kilometara**[[2]](#footnote-2), što je velika prednost pri isporuci robe, a također i **bolju iskoristivost goriva na duljim relacijama.** Osim toga gume osiguravaju potpunu izdržljivost i ljeti i zimi; sve su naime zaslužile oznaku **M + S**, a gume za upravljačku i pogonsku osovinu imaju i simbol snježne pahuljice u planini s tri vrha (3PMSF), što znači da **udovoljavaju strogim zahtjevima za zimske teretne gume** koje određuje Europska unija. Guma SP346 za upravljačku osovinu i guma SP446 za pogonsku osovinu mogu se pohvaliti **odličnim prianjanjem tijekom čitavog vijeka trajanja**.  **Guma Dunlop SP346 za upravljačku** **osovinu**  Osim gore predstavljenih svojstava gumu Dunlop SP346 za upravljačku osovinu odlikuje izvrsna upravljivost i odličan nadzor u svim uvjetima. Oznake 3PMSF i M + S dobila je zbog inovativnoga dezena gaznog sloja i dubljih ureza[[3]](#footnote-3) koji povećavaju elastičnost blokova gaznog sloja i posljedično omogućuju veću izdržljivost na snijegu. Oblik i raspored ureza ujedno omogućuju manje habanje i visok stupanj prianjanja. Za veću radnu izdržljivost vozila kojima je potrebna veća nosivost, guma Dunlop SP346 u nekim dimenzijama dostupna je i u inačici High Load.  **Guma Dunlop SP446 za pogonsku osovinu**  Posebnost je gume Dunlop SP446 za pogonsku osovinu dno ureza u obliku kapi kiše, što smanjuje sile na dnu ureza i omogućuje odlično prianjanje u svim uvjetima. Upravo oblik kapi kiše doprinosi zadovoljavanju zahtjeva za oznake M + S i 3PMSF, a urezi istodobno donose gumi robusnost koja je potrebna za regionalne prijevoze. Veličina blokova gaznog sloja i širina kanala dodatno doprinose boljem rasporedu krutosti gaznog sloja, što omogućuje više prijeđenih kilometara i odlično prianjanje na mokroj cesti. Guma se također može pohvaliti novom tehnologijom »Dual Layer Technology«, zbog koje je vanjski sloj gazne površine jako otporan na abraziju, a unutarnji sloj zbog niskog stupnja histereze smanjuje otpor kotrljanja. Mali otpor kotrljanja tijekom čitavog vijeka trajanja gaznog sloja omogućuje više prijeđenih kilometara i uštedu na gorivu. Većoj kilometraži dodatno doprinose dezen gaznog sloja u obliku slova V, koji ujedno smanjuje buku, te širi gazni sloj i veća kontaktna površina.  **Guma Dunlop SP246 za prikolice**  Najnoviju Dunlopovu seriju teretnih guma zaokružuje guma Dunlop SP246 za prikolice s oznakom M + S, koja će stići na tržište još ove godine, i to u dimenzijama 385/55R22,5 160 (158) i 385/65R22,5 164 (158) HL u inačici High Load. Potonja osigurava nosivost od 10 tona po osovini, što omogućuje više korisnog tereta i posljedično veću učinkovitost voznih parkova.  **Dimenzije i raspoloživost**   |  |  |  |  | | --- | --- | --- | --- | | **Dunlop SP346 za upravljačku osovinu** | **Dostupnost** | **Dunlop SP446 za pogonsku osovinu** | **Dostupnost** | | 315/80R22,5 156/150L (154/150M) | Svibanj | 315/80R22,5 156/150L (154/150M) | Svibanj | | 315/70R22,5 156/150L High Load | Lipanj | 315/70R22,5 154/150L (152/148M) | Lipanj | | 295/80R22,5 154/149M High Load | Srpanj | 295/80R22,5 152/148M | Srpanj | | 385/65R22,5 160K (158L) | Srpanj | 315/60R22,5 152/148L | Kolovoz | | 295/60R22,5 150/147K (149/146L) | Kolovoz | 295/60R22,5 150/147K (149/146L) | Kolovoz |  |  |  |  |  |  | | --- | --- | --- | --- | --- | |  |  |  |  |  | | SP346 | 315/80R22.5 156/150L (154/150M) | C | B | 73 )) | | SP346 | 315/70R22.5 156/150L High Load | C | B | 73 )) | | SP346 | 295/80R22.5 154/149M High Load | C (\*) | C (\*) | 72 )) (\*) | | SP346 | 385/65R22.5 160K (158L) | B | B | 73 )) | | SP346 | 295/60R22.5 150/147K (149/146L) | C (\*) | C (\*) | 73 )) (\*) | | SP446 | 315/80R22.5 156/150L (154/150M) | C | C | 72 ) | | | SP446 | 315/70R22.5 154/150L (152/148M) | C | C | 71 ) | | | SP446 | 295/80R22.5 152/148M | D | C | 72 ) | | | SP446 | 295/60R22.5 150/147K (149/146L) | C (\*) | C (\*) | 72 ) (\*) | |   \* privremeno  \*\*\*  Više informacija:  **O Goodyear Dunlop Sava Tires**  Goodyear Dunlop Sava Tires, d.o.o., jedan je od vodećih proizvođača guma u jugoistočnoj Europi, a od 2004. godine u stopostotnom je vlasništvu korporacije Goodyear Dunlop Tires Europe B. V. Tvrtka Goodyear Dunlop Sava Tires odlikuje se certifikatom Poduzeće – prijatelj obitelji i 2016. godine već je četvrti put zaredom dobila neovisni certifikat Top Employer, a ima oko 1400 zaposlenika.  Goodyear Dunlop Sava Tires proizvodi, odnosno prodaje gume za osobna, poluteretna i teretna vozila, industrijske i građevinske strojeve, motogume i autozračnice. Prodajni asortiman čine gume pet robnih marki: Goodyear, Dunlop, Sava, Fulda i Debica. Naše gume donose sigurnost i udobnost vozačima na cestama po čitavom svijetu, naime više od 90 posto guma prodajemo u europske i druge države putem prodajne mreže koncerna Goodyear. Za više informacija o našim gumama posjetite internetske stranice www.goodyear.hr, www.dunlop.eu, www.fulda.eu, www.sava-tires.com.  **O korporaciji Goodyear**  Goodyear je jedan od najvećih proizvođača guma na svijetu. Zapošljava približno 66 tisuća ljudi. Proizvodi se izrađuju u 49 tvornica u 22 države svijeta. U njegova dva centra za inovacije u Akronu u Ohiju i Colmar-Bergu u Luksemburgu trude se razvijati najnaprednije proizvode i usluge koji postavljaju standarde glede tehnologija i izdržljivosti u industriji. Za više informacija o korporaciji Goodyear i njezinim proizvodima posjetite internetsku stranicu www.goodyear.com.  **Za dodatne informacije molimo kontaktirajte:**  Bojana Mandić, Pragma komunikacije; T: +385 (0)1 4825 670; bojana@pragma.hr  Romana Stare, Goodyear Dunlop Sava Tires d.o.o.; T: +386 (0)4 20 77 025; Romana\_Stare@goodyear.com  . |

1. Nove gume zamijenit će Dunlop SP344, SP444 i SP244. [↑](#footnote-ref-1)
2. Prognoze i stvarno provedeni testovi u Goodyear GIC\*L s dimenzijama 315/80R22,5 pokazuju da nova guma SP346 za upravljačku osovinu u usporedbi s prethodnicom SP344 za upravljačku osovinu omogućuje do 5 % više prijeđenih kilometara, a nova guma SP446 za pogonsku osovinu u usporedbi s prethodnicom SP444 za pogonsku osovinu bolja je do 10 % što se tiče prijeđenih kilometara. [↑](#footnote-ref-2)
3. U usporedbi s gumom Dunlop SP344. [↑](#footnote-ref-3)